Uredba Komisije (ES) št. 617/2003

z dne 4. aprila 2003

o dopolnitvi Priloge k Uredbi (ES) št. 2400/96 o vnosu nekaterih imen v Register zaščitenih označb porekla in zaščitenih geografskih označb, ustanovljen z Uredbo Sveta (EGS) št. 2081/92 o zaščiti geografskih označb in označb porekla za kmetijske proizvode in živila (Carne dos Açores, Borrego do Nordeste Alentejano, Carne de Porco Alentejano, Pomodoro di Pachino, Uva da tavola di Mazzarrone)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 2796/2000 [2] in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Portugalska poslala Komisiji dve vlogi za registracijo imen "Carne dos Açores" in "Borrego do Nordeste Alentejano" kot geografski označbi in eno vlogo za registracijo imena "Carne de Porco Alentejano" kot označbo porekla, Italija pa je poslala Komisiji dve vlogi za registracijo imen "Pomodoro di Pachino" in "Uva da tavola di Mazzarrone" kot geografski označbi.

(2) V skladu s členom 6(1) navedene uredbe je ugotovljeno, da vloge izpolnjujejo vse zahteve Uredbe in da zlasti vsebujejo vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 navedene uredbe glede imen iz Priloge k tej uredbi po objavi v Uradnem listu Evropskih skupnosti [3].

(4) Imena je torej treba vnesti v Register zaščitenih označb porekla in zaščitenih geografskih označb, da bodo odslej v vsej Skupnosti zaščitena kot zaščitene označbe porekla in zaščitene geografske označbe.

(5) Priloga k tej uredbi dopolnjuje prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 492/2003 [5] –

SPREJELA NASLEDNJO UREDBO:

Člen 1

Imena v Prilogi k tej uredbi se dodajo v Prilogo k Uredbi (ES) št. 2400/96 in vnesejo kot zaščitene označbe porekla (ZOP) ali zaščitene geografske označbe (ZGO) v Register zaščitenih označb porekla in zaščitenih geografskih označb, predviden v členu 6(3) Uredbe (EGS) št. 2081/92.

Člen 2

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in velja neposredno v vseh državah članicah.

V Bruslju, 4. aprila 2003

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL L 168, 13.7.2002, str. 12 (Carne dos Açores).UL L 168, 13.7.2002, str. 15 (Borrego do Nordeste Alentejano).UL L 168, 13.7.2002, str. 17 (Carne de Porco Alentejano).UL L 168, 13.7.2002, str. 7 (Pomodoro di Pachino).UL L 186, 6.8.2002, str. 13 (Uva da tavola di Mazzarrone).

[4] UL L 327, 18.12.1996, str. 11.

[5] UL L 73, 19.3.2003, str. 3.

--------------------------------------------------

PRILOGA

PROIZVODI NAŠTETI V PRILOGI I K POGODBI ES, NAMENJENI ZA PREHRANO LJUDI

Sveže meso in drobovina

PORTUGALSKA

Carne dos Açores (ZGO)

Borrego do Nordeste Alentejano (ZGO)

Carne de Porco Alentejano (ZOP)

Sadje in zelenjava

ITALIJA

Pomodoro di Pachino (ZGO)

Uva da tavola di Mazzarrone (ZGO)

--------------------------------------------------